CELEX: 32011R0579
Language: hu
Date: 2011-06-08 00:00:00
Title: Az Európai Parlament és a Tanács 579/2011/EU rendelete ( 2011. június 8. ) a halászati erőforrásoknak a fiatal tengeri élőlények védelmét biztosító technikai intézkedések révén történő megóvásáról szóló 850/98/EK tanácsi rendelet és az átmeneti technikai intézkedéseknek a 2010. január 1-jétől 2011. június 30-ig tartó időszakra történő meghatározásáról szóló 1288/2009/EK tanácsi rendelet módosításáról

24.6.2011   
            
            
               HU
            
            
               Az Európai Unió Hivatalos Lapja
            
            
               L 165/1
            
         AZ EURÓPAI PARLAMENT ÉS A TANÁCS 579/2011/EU RENDELETE
   (2011. június 8.)
   a halászati erőforrásoknak a fiatal tengeri élőlények védelmét biztosító technikai intézkedések révén történő megóvásáról szóló 850/98/EK tanácsi rendelet és az átmeneti technikai intézkedéseknek a 2010. január 1-jétől2011. június 30-ig tartó időszakra történő meghatározásáról szóló 1288/2009/EK tanácsi rendelet módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (2) bekezdésére,
   tekintettel az Európai Bizottság javaslatára,
   a jogalkotási aktus tervezetének a nemzeti parlamenteknek való továbbítását követően,
   tekintettel az Európai Gazdasági és Szociális Bizottság véleményére (1),
   rendes jogalkotási eljárás keretében (2),
   mivel:
   
               (1)
            
            
               Az 1288/2009/EK tanácsi rendelet (3) előírja a korábban a 43/2009/EK tanácsi rendelet (4) III. mellékletének hatálya alá tartozó átmeneti technikai intézkedések alkalmazásának folytatását, ezáltal lehetővé téve, hogy a szóban forgó intézkedések alkalmazandók maradjanak mindaddig, amíg állandó intézkedések elfogadására nem kerül sor.
            
         
               (2)
            
            
               Figyelemmel a közös halászati politika soron következő reformjára, valamint e reform jelentőségére az új állandó technikai intézkedések tartalma és hatálya vonatkozásában, az ilyen intézkedések elfogadását indokolt elhalasztani addig, amíg létre nem jön az új jogi keretrendszer.
            
         
               (3)
            
            
               A tengeri erőforrások megfelelő megóvásának és kezelésének fenntartása érdekében, és mivel várhatóan 2013. január 1-jétől kell majd az új jogi keretrendszert alkalmazni, a jelenleg hatályos technikai intézkedéseket az említett időpontig továbbra is alkalmazni kell.
            
         
               (4)
            
            
               Következésképpen, az 1288/2009/EK rendeletben megállapított átmeneti technikai intézkedések 2011. július 1-jétől már nem lesznek alkalmazandók, a hivatkozott rendeletet módosítani kell, és időbeli hatályát 2012. december 31-ig meg kell hosszabbítani.
            
         
               (5)
            
            
               A disznófejű halra (Caproidae) vonatkozó halászati kvótákat először az 57/2011/EU tanácsi rendelet (5) határozta meg. Ezért helyénvaló tisztázni, hogy a disznófejű hal 32–54 mm közötti szembőség-tartományhoz tartozó vontatott háló használatával halászható. Következésképpen a 850/98/EK tanácsi rendelet (6) I. és II. mellékletét ennek megfelelően módosítani kell,
            
         ELFOGADTA EZT A RENDELETET:
   1. cikk
   A 850/98/EK rendelet a következőképpen módosul:
   
               1.
            
            
               Az I. mellékletben szereplő táblázat a következő tétellel egészül ki:
               „Disznófejű hal (Caproidae)”, a hálók 32 mm-től 54 mm-ig terjedő szembőség-tartományában, a célfaj minimális százaléka 90/60.
            
         
               2.
            
            
               A II. mellékletben szereplő táblázat a következő tétellel egészül ki:
               „Disznófejű hal (Caproidae)”, a hálók 32 mm-től 54 mm-ig terjedő szembőség-tartományában, a célfaj minimális százalékos aránya 90 %.
            
         2. cikk
   Az 1288/2009/EK rendelet a következőképpen módosul:
   
               1.
            
            
               Az 1. cikk a következőképpen módosul:
               
                           a)
                        
                        
                           Az (1) bekezdésben a „2011. június 30-ig” szövegrész helyébe a „2012. december 31-ig” szövegrész lép.
                        
                     
                           b)
                        
                        
                           A (2) bekezdés a következőképpen módosul:
                           
                                       i.
                                    
                                    
                                       az a) pont a következőképpen módosul:
                                       
                                                   —
                                                
                                                
                                                   az i. alpontban „a 6.8. pont második bekezdésében” szövegrészt el kell hagyni,
                                                
                                             
                                                   —
                                                
                                                
                                                   a ii. alpontban a „2010. január 1-jétől2011. június 30-ig” szövegrész helyébe a „2010. január 1-jétől2012. december 31-ig” szövegrész lép,
                                                
                                             
                                                   —
                                                
                                                
                                                   a iv. alpontban a „2011. június 30-ig” szövegrész helyébe a „2012. december 31-ig” szövegrész lép,
                                                
                                             
                                                   —
                                                
                                                
                                                   az v. alpontban a második albekezdés helyébe a következő szöveg lép:
                                                   
                                                      „Az érintett tagállamok legkésőbb a program végrehajtása szerinti év június 30. napjáig előzetes jelentést nyújtanak be a Bizottságnak a megfigyelőprogram hatálya alá tartozó hajók teljes fogásairól és visszadobásairól. Az adott naptári évre vonatkozó végleges jelentést legkésőbb a szóban forgó naptári évet követő év február 1. napjáig nyújtják be.”,
                                                   
                                                
                                             
                                                   —
                                                
                                                
                                                   a szöveg a következő vi. alponttal egészül ki:
                                                   
                                                               „vi.
                                                            
                                                            
                                                               a 6.8. pont második bekezdésének helyébe a következő szöveg lép:
                                                               »Az érintett tagállamok a próbák és kísérletek eredményeit legkésőbb azon év szeptember 30. napjáig benyújtják a Bizottságnak, amelyben a próbákat és kísérleteket elvégezték.« ”;
                                                            
                                                         
                                             
                                 
                                       ii.
                                    
                                    
                                       az e) pontból „a 2010-es és a 2011-es évben egyaránt” szövegrészt el kell hagyni;
                                    
                                 
                                       iii.
                                    
                                    
                                       a h) pontból a „2010.” évet el kell hagyni.
                                    
                                 
                     
         
               2.
            
            
               A 2. cikkben a „2011. június 30-ig” szövegrész helyébe a „2012. december 31-ig” szövegrész lép.
            
         3. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Strasbourgban, 2011. június 8-án.
      
         
            az Európai Parlament részéről
         
         
            az elnök
         
         J. BUZEK
      
      
         
            a Tanács részéről
         
         
            az elnök
         
         GYŐRI E.
      
   
   
      (1)  HL C 84., 2011.3.17., 47. o.
   
      (2)  Az Európai Parlament 2011. április 6-i álláspontja (a Hivatalos Lapban még nem tették közzé) és a Tanács 2011. május 17-i határozata.
   
      (3)  HL L 347., 2009.12.24., 6. o.
   
      (4)  A fogási korlátozások hatálya alá tartozó vizeken tartózkodó közösségi hajókra és a közösségi vizekre bizonyos halállományok és halállománycsoportok tekintetében alkalmazandó halászati lehetőségeknek és a kapcsolódó feltételeknek a 2009. évre történő meghatározásáról szóló, 2009. január 16-i 43/2009/EK tanácsi rendelet (HL L 22., 2009.1.26., 1. o.).
   
      (5)  Egyes halállományok és halállománycsoportok tekintetében az uniós vizeken, valamint az uniós hajók tekintetében egyes nem uniós vizeken alkalmazandó halászati lehetőségeknek a 2011. évre történő meghatározásáról szóló, 2011. január 18-i 57/2011/EU tanácsi rendelet (HL L 24., 2011.1.27., 1. o.).
   
      (6)  HL L 125., 1998.4.27., 1. o.